**Васіль Журневіч** (нар. 21 лютага 1995, Луцкаўляны, Гродзенскі раён) — беларускі футбаліст, нападнік.

Клубная кар’ера
---------------

Выхаванец гродзенскай ДЮСШ «Белкард», пазней некаторы час вучыўся ў пастаўскай акадэміі ПМЦ. З 2012 года стаў выступаць за дубль «Нёмана», дзе трывала замацаваўся на наступны год. Увосень 2014 года «Нёман» узяў курс на амаладжэнне каманды, і Васіль быў пераведзены ў асноўны склад. Дэбютаваў у Вышэйшай лізе 19 кастрычніка 2014 года ў матчы супраць «Белшыны», выйшаўшы на замену на 89-й хвіліне.

У студзені 2016 года на два гады падоўжыў кантракт з «Нёманам». У сезоне 2016 выступаў у асноўным за дубль, толькі двойчы выйшаў на поле ў асноўнай камандзе «Нёмана». У першай палове сезона 2017 згуляў 15 матчаў за дубль «Нёмана», дзе забіў 15 галоў. У ліпені 2017 года быў аддадзены ў клуб чацвёртага польскага дывізіёна «Зніч» з горада Бяла Піска.

У студзені 2018 года стаў рыхтавацца да новага сезона разам з «Нёманам». У лютым 2018 года падпісаў новы кантракт з клубам. У сезоне 2018 выступаў за дубль, не з’яўляючыся на полі ў асноўнай камандзе.

Па заканчэнні сезона 2018 пакінуў «Нёман». У студзені 2019 года праходзіў прагляд у «Віцебску», пазней адправіўся на прагляд у «Гарадзею», аднак у выніку ў сакавіку 2019 года стаў іграком «Ліды». У лідскім клубе рэгулярна з’яўляўся на полі, звычайна выходзячы на замену.

У жніўні 2019 года перабраўся ў «Слонім-2017», дзе замацаваўся ў стартавым складзе. Са студзеня 2020 года знаходзіўся на праглядзе ў жодзінскім «Тарпеда-БелАЗ» і ў сакавіку падпісаў кантракт. Не здолеў замацавацца ў асноўнай камандзе, дзе звычайна заставаўся на лаўцы запасных або выхадзіў на замену, гуляў пераважна за дубль.

Са студзеня 2021 года трэніраваўся з брэсцкім «Дынама». У лютым 2021 года па заканчэнні кантракта пакінуў «Тарпеда-БелАЗ» і неўзабаве падпісаў пагадненне з брэсцкім клубам. У «Дынама» часцей заставаўся на лаўцы запасных, на полі з’яўляўся рэдка, выходзячы на замену.

У пачатку 2022 года падтрымліваў форму з гродзенскім «Нёманам», а ў сакавіку падпісаў кантракт з клубам і неўзабаве быў аддадзены ў арэнду ў «Слонім-2017». Па заканчэнні сезона 2022 пакінуў «Нёман».

Міжнародная кар’ера
-------------------

Выступаў за юнацкую зборную Беларусі. 15 красавіка 2015 года правёў сваю адзіную сустрэчу за моладзевую зборную Беларусі, выйшаўшы на замену ў другім тайме таварыскага матча з юніёрскай зборнай Украіны.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 | дубль | Нёман | Беларусь | 12 | 4 |
| 2013 | дубль | Нёман | Беларусь | 17 | 4 |
| 2014 | Д1 | Нёман | Беларусь | 2 | 0 |
| 2015 | Д1 | Нёман | Беларусь | 14 | 1 |
| 2016 | Д1 | Нёман | Беларусь | 2 | 0 |
| 2017 (1) | дубль | Нёман | Беларусь | 15 | 8 |
| 2018 | дубль | Нёман | Беларусь | 27 | 4 |
| 2019 (1) | Д2 | Ліда | Беларусь | 14 | 3 |
| 2019 (2) | Д2 | Слонім-2017 | Беларусь | 13 | 5 |
| 2020 | Д1 | Тарпеда-БелАЗ | Беларусь | 5 | 0 |
| 2021 | Д1 | Дынама | Беларусь | 6 | 0 |
| 2022 | Д2 | Слонім-2017 | Беларусь | 15 | 5 |
|

Зноскі
------

1. ↑  Vasili Zhurnevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  "Неман" на два года продлил контракты с Позняком и Журневичем
4. ↑  «Неман» отдал Журневича в аренду в любительский клуб из Польши
5. ↑  "Неман" начал подготовку с сезону-2018
6. ↑  "Неман" продлил контракт с Журневичем
7. ↑  Форвард Журневич перешел в "Лиду"
8. ↑  Журневич сменил "Лиду" на "Слоним-2017"
9. ↑  Журневич стал игроком "Торпедо-БелАЗ"
10. ↑  Василий Журневич покинул Торпедо-БелАЗ
11. ↑  Журневич стал игроком брестского "Динамо"
12. ↑  Василия Журневича арендовал "Слоним-2017"

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |